Luettelo televisiosarjan Greyn anatomia jaksoista
Jaksot > Kahdeksas tuotantokausi

| Nro | Englanninkielinen nimi | Suomenkielinen nimi | Lähetetty USA:ssa | Lähetetty Suomessa | Juonikooste |
| --- | --- | --- | --- | --- | --- |
| 8-1 | Free Falling | Vapaa pudotus | 22. syyskuuta 2011 | 19. lokakuuta 2011 | Seattlen keskustaan ilmestyy valtava vajoama ja April alkaa ottaa vastuuta johtavan apulaislääkärin tehtävistään. Meredith kärsii Alzheimer-kokeen peukaloimisen seurauksista ja Cristina ja Owen selvittelevät tuntemuksiaan suunnittelemattomaan raskauteen liittyen. |
| 8-2 | She's Gone | Kadoksissa | 22. syyskuuta 2011 | 26. lokakuuta 2011 | Alex oivaltaa jääneensä joukosta ulkopuolelle, koska kertoi Owenille Meredithin epärehellisyydestä. Meredithin ja Derekin epävakaa suhde alkaa huolestuttaa sosiaalityöntekijää, joka järjestelee adoptiota, ja Cristina tekee päätöksen raskautensa suhteen. |
| 8-3 |  Take the Lead | Vetovastuu | 29. syyskuuta 2011 | 2. marraskuuta 2011 | Meredith ja Derek yrittävät tosissaan korjata suhteensa, mutta saavat huomata sen olevan kaukana helposta. April totuttelee rooliinsa johtavana apulaislääkärinä. Apulaislääkärit suorittavat ensimmäistä kertaa leikkauksia ilman kokeneempien kirurgien ohjausta. |
| 8-4 | What Is It About Men | Se pieni ero | 6. lokakuuta 2011 | 9. marraskuuta 2011 | Ben palaa kuvioihin ja joutuu huomaamaan, että Bailey on jo siirtynyt eteenpäin. Joukkoryntäys sarjakuvatapaamisessa ruuhkauttaa ensiavun. Jakso keskittyy enemmän sarjan mieshahmoihin naisten sijaan. |
| 8-5 | Love, Loss and Legacy | Suuruuden perintö | 13. lokakuuta 2011 | 16. marraskuuta 2011 | Jacksonin äiti tri Catherine Avery tulee Seattle Graceen suorittaakseen uraauurtavan siirrännäisleikkauksen. Alex ja Arizona hoitavat tuttua potilasta ja joutuvat kestämään sen mukanaan tuomaa vaitiolovelvollisuutta. Teddy järjestää juhlat. |
| 8-6 | Poker Face | Pelko pois | 20. lokakuuta 2011 | 23. marraskuuta 2011 | April on vastuussa kliinisen kokeen suorittamisesta, Callie ja Cristina tekevät vaikean leikkauksen selkärangalle ja Alexin ja Teddyn täytyy löytää vaihtoehtoinen tapa hoitaa potilastaan. Meredithillä on vaikeuksia olla törmäämättä Derekiin sairaalassa. |
| 8-7 | Put Me In, Coach | Pelifilosofia | 27. lokakuuta 2011 | 30. marraskuuta 2011 | Painottaakseen tiimityön tärkeyttä Owen ilmoittaa lääkärit softball-liigaan. Richard yrittää korjata Baileyn ja Meredithin työsuhdetta. Lexie tulee mustasukkaiseksi Markin alettua tapailla uutta naista ja Alex joutuu taistelemaan voidakseen pitää Zolan Seattle Gracessa. |
| 8-8 | Heart-Shaped Box | Vieterisydän | 3. marraskuuta 2011 | 7. joulukuuta 2011 | Sairaalassa nähdään lääketieteellinen ihme, joka saa apulaislääkärit tuntemaan itsensä innoittuneiksi. Louise O'Malley palaa Seattle Graceen hänen leikkauksensa epäonnistuttua toisessa sairaalassa, minkä seurauksena lääkärit ryhtyvät muistelemaan Georgen kanssa viettämiään hetkiä. Arizona ystävystyy toisen lastenlääkärin kanssa ja saa Alexin tuntemaan olonsa uhatuksi. Teddy ja Henry riitaantuvat Henryn ilmoitettua haluavansa alkaa opiskella lääketiedettä. |
| 8-9 | Dark Was the Night | Murheiden yö | 10. marraskuuta 2011 | 14. joulukuuta 2011 | Henry tuodaan sairaalaan kiireelliseen leikkaukseen; Derek ja Meredith saavat viimein uutisia Zolasta; Callie ja Jackson ovat epäilyksen alla heidän potilaansa kärsittyä leikkauksenjälkeisistä komplikaatioista; ja Meredith ja Alex joutuvat hengenvaaralliseen tilanteeseen matkustettuaan toiseen sairaalaan hoitamaan sairasta vastasyntynyttä. |
| 8-10 | Suddenly | Äkkitörmäys | 5. tammikuuta 2012 | 21. maaliskuuta 2012 | Vastikään Henryn menettäneen Cristinan täytyy auttaa Teddyä, joka on yhä masentunut Henryn kuoleman johdosta. Meredith ja Alex hoitavat auto-onnettomuuteen joutunutta perhettä, jonka vanhimman tyttären täytyy tehdä elämänsä vaikein päätös. Meredith ja Derek saavat Zolan takaisin. |
| 8-11 | This Magic Moment | Katseiden kohteena | 12. tammikuuta 2012 | 28. maaliskuuta 2012 | Vaarallinen leikkaus, jossa yhteenkasvaneet kaksoset leikataan erilleen, jakaa lääkärit kahteen tiimiin. Bailey yrittää vältellä yhteenmuuttoa Benin kanssa ja Webber antaa Alexille arvokkaan oppitunnin leikkaussalissa. Teddy kyselee Cristinalta Henryn leikkauksesta. |
| 8-12 | Hope for the Hopeless | Toivottomat tapaukset | 19. tammikuuta 2012 | 4. huhtikuuta 2012 | Richard suorittaa 10 000:n leikkauksensa, jossa siskokset saapuvat elinsiirtoleikkaukseen. Meredithin täytyy valita uusi erikoistumisala, Derek ja Lexie leikkaavat leikkaamattomissa olevaa neuroblastoomaa ja Teddy ja Cristina uhmaavat Owenia varastamalla Alexin potilaan. Adele löydetään vaeltelemasta kadulta ja tuodaan Seattle Graceen. |
| 8-13 | If/Then | Vaihtoehtoelämää | 2. helmikuuta 2012 | 11. huhtikuuta 2012 | Meredith unelmoi maailmasta, jossa hänen äitinsä Ellis ei olisi koskaan saanut Alzheimeria ja että hänellä itsellään olisi ollut rakastavat ja kannustavat vanhemmat. Meredith on onnellinen versio itsestään ja koko Seattle Grace on täysin erilainen. Meredith ja Cristina ovat vihollisia ja Meredith ja April parhaita ystäviä. Meredithin sulhanen, Alex, pettää häntä Aprilin kanssa. Owen on naimisissa Callien kanssa ja heillä on kolme lasta. Addison ja Derek odottavat lasta, joka on oikeasti Markin. Lexie on orpo ja huumeriippuvainen. Georgea ei ole nähty sen jälkeen, kun hän reputti kokeensa, ja Izzie sekosi Dennyn kuoltua. Richard jätti Adelen ja nai Ellisin ja Meredith muutti sukunimensä Webberiksi. Jakso päättyy kohtaukseen, joka muistuttaa Derekin ja Meredithin ensitapaamista. |
| 8-14 | All You Need Is Love | Rakkaus riittää | 9. helmikuuta 2012 | 18. huhtikuuta 2012 | Ystävänpäivänä Lexie vahtii Zolaa sillä välin, kun Meredith ja Derek yrittävät olla kahdestaan, ja Mark vahtii Sofiaa yön ajan jotta Callie voi yllättää Arizonan. Sillä välin Ben yrittää todistaa Baileylle, kuinka hyvin tuntee hänet, ja Owen ja Cristina välttelevät toisiaan ison riidan jälkeen. |
| 8-15 | Have You Seen Me Lately? | Katso minua | 16. helmikuuta 2012 | 25. huhtikuuta 2012 | Owenin ja Cristinan tunteet kuumenevat avioliittoneuvonnassa. Amelia saapuu Seattle Graceen toivoen voivansa suostutella Derekin auttamaan häntä Erican (A.J. Langer) gliosarkooman kanssa. Meredith esittelee kykyjään leikkaussalissa, Alex oppii ihmisten kanssa toimeen tulemisen taidon tärkeyden, Mark ja Jackson antavat Baileylle oppitunnin ja apulaislääkärit jatkavat suullisiin loppukokeisiinsa valmistautumista. |
| 8-16 | If Only You Were Lonely | Kalvava epäilys | 23. helmikuuta 2012 | 2. toukokuuta | Ensiapu ruuhkautuu kahvilan räjähtämisen seurauksena. Richard hoitaa asumisjärjestelyitään uudestaan seuratessaan, kuinka Adelen kunto heikkenee hänen silmiensä edessä. Callie auttaa Meredithiä opiskelussa, Lexie auttaa Arizonaa ja Alexia potilaan kanssa ja Mark kannustaa Jacksonia purkamaan paineitaan. Cristinan epäilykset saavat hänestä yliotteen. |
| 8-17 | One Step Too Far | Yksityisyyden rajat | 15. maaliskuuta 2012 | 9. toukokuuta | Derek kannustaa vastahankaista Meredithiä tulemaan takaisin aivokirurgiaan, Jacksonin äiti Catherine palaa Seattle Graceen ja kiinnostuu Richardista ja Cristina epäilee Owenin jokaista liikettä. Alex yrittää kieltää sen tosiasian, että Morgan on rakastumassa häneen. |
| 8-18 | The Lion Sleeps Tonight | Ei saa häiritä leijonaa | 5. huhtikuuta 2012 | 16. toukokuuta | Leijona pääsee vapaaksi Seattlessa, Lexie kuulee Markin puhuvan yhteenmuutosta Julian kanssa, Teddy alkaa päästä yli Henryn kuolemasta, Callie kyselee Arizonalta hänen entisistä rakastajistaan ja Alex pyytää päästä pois hoitamasta Morganin keskosta huomattuaan, kuinka riippuvaiseksi nainen on tullut hänestä. Meredith yrittää olla Cristinan tukena hänen ja Owenin välien ollessa koetuksella. |
| 8-19 | Support System | Tukiverkko | 12. huhtikuuta 2012 | 23. toukokuuta 2012 | Cristina pakottaa Owenin kertomaan yksityiskohtia suhteestaan, Mark ottaa tehtävänsä vakavasti paikatessaan Owenia kirurgian osaston johtajana ja Arizona, Callie ja Bailey suunnittelevat Teddylle erityisen illan. |
| 8-20 | The Girl With No Name | Tyttö vailla nimeä | 19. huhtikuuta 2012 | 30. toukokuuta 2012 | Lääkärit hoitavat tuntematonta naispotilasta, joka paljastuu osaksi kansainvälistä huomiota herättänyttä rikostapausta, Cristina paljastuu halutuimmaksi hakijaksi apulaislääkärien alkaessa käydä haastatteluissa eri sairaaloissa, ja Richardille selviää jotain häiritsevää hänen vieraillessaan Adelen luona Rose Ridgessä. |
| 8-21 | Moment of Truth | Kaikki tai ei mitään | 26. huhtikuuta 2012 | 6. kesäkuuta 2012 | Apulaislääkärit matkustavat San Franciscoon suullisiin päättökokeisiinsa, kipinät lentelevät Richardin ja Catherinen törmätessä toisiinsa hotellissa, Alex potee huonoa omatuntoa poissaolostaan kun Tommy-vauvan terveys lähtee huonompaan suuntaan ja April menettää neitsyytensä Jacksonille. |
| 8-22 | Let the Bad Times Roll | TBA | 3. toukokuuta 2012 | 13. kesäkuuta 2012 | Arizonan lapsuudenystävä saapuu sairaalaan pyytämään apua, apulaislääkärit hermoilevat kokeidensa tuloksista ja Julia haluaa perustaa perheen Markin kanssa. |
| 8-23 | Migration | TBA | 10. toukokuuta 2012 | 20. kesäkuuta 2012 | Viidennen vuoden apulaislääkärit tekevät päätöksensä siitä, missä jatkavat seuraavana vuonna; Mark kertoo Derekille, ettei pysty päättämään Lexien ja Julian välillä; Arizona kannustaa ystäväänsä menemään leikkaukseen; ja Ben suunnittelee yllätystä Baileylle, jolla on kädet täynnä töitä. Meredith, Derek, Cristina, Mark, Lexie ja Alex ovat lähdössä lentäen toiseen sairaalaan Boiseen auttamaan leikkauksessa, mutta Arizona ottaa viime hetkellä Alexin paikan saatuaan tietää, että hän suunnittelee Seattle Gracesta lähtemistä. Matkalla heidän koneensa syöksyy maahan keskelle metsää. |
| 8-24 | Flight | TBA | 17. toukokuuta 2012 | 20. kesäkuuta 2012 | – |